**คำนำ**

การจัดทำแผนปฏิบัติการส่งเสริมคุณธรรมจังหวัดสตูล ประจำปีงบประมาณ 2562 เพื่อเป็นกลไกในการขับเคลื่อนการส่งเสริมคุณธรรม จริยธรรม ตามกรอบแนวทางแผนแม่บทส่งเสริมคุณธรรม แห่งชาติฉบับที่ ๑ (พ.ศ. ๒๕๕๙ - ๒๕๖๔) และสอดคล้องกับ กรอบยุทธศาสตร์ชาติระยะ ๒๐ ปี (พ.ศ. ๒๕๖๐ - ๒๕๗๙) ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) ยุทธศาสตร์กระทรวงวัฒนธรรม และกรอบนโยบายของรัฐมนตรีว่าการกระทรวงวัฒนธรรม โดยมุ่งเน้นการปลูกฝังระเบียบวินัย คุณธรรม จริยธรรม ค่านิยมที่พึงประสงค์ ส่งเสริมให้คนในสังคม มีคุณธรรม เพื่อเสริมสร้างความเข้มแข็งจากภายใน ให้คุณธรรมนำการพัฒนา ทำให้สังคมไทยมีความมั่นคง มั่งคั่ง และยั่งยืน และเป็นสังคมแห่งคุณธรรม

จังหวัดสตูล โดยสำนักงานวัฒนธรรมจังหวัดสตูล มีหน้าที่หลักในการบูรณาการและขับเคลื่อนการส่งเสริมคุ้มครองจริยธรรมขององค์กร หน่วยงานราชการ หน่วยงานเอกชน รัฐวิสาหกิจ เด็ก เยาวชน และประชาชน จึงได้จัดทำ การจัดทำแผนปฏิบัติการส่งเสริมคุณธรรมจังหวัดสตูล ประจำปีงบประมาณ 2562 ขึ้น เพื่อใช้เป็นแนวทาง ในการปฏิบัติงานให้เกิดประสิทธิภาพและประสิทธิผล อย่างมี

ธรรมาภิบาล เกิดความโปร่งใส และมีความรับผิดชอบ ต่อสังคม ตลอดจนมีการพัฒนาด้านคุณธรรม จริยธรรม โดยยึดหลักของศาสนาและหลักปรัชญาของเศรษฐกิจ พอเพียง และวิถีวัฒนธรรมอันดีงาม นำไปสู่การเป็นองค์กรคุณธรรม ทั้งนี้ ทุกส่วนราชการ/หน่วยงาน ในจังหวัดสตูล ได้ร่วมกันออกแบบการขับเคลื่อนการส่งเสริมคุณธรรมจังหวัดสตูล ไปในทิศทางเดียวกัน เพื่อร่วมดำเนินการ นำพา หน่วยงาน องค์กร บุคลากร เด็ก เยาวชน ประชาชน เข้าสู่คุณธรรมที่พึงประสงค์ 4 ประการ “พอเพียง วินัย สุจริต จิตอาสา”

สำนักงานวัฒนธรรมจังหวัดสตูล

 ธันวาคม 2561

**สารบัญ**

เรื่อง หน้า

แผนปฏิบัติการส่งเสริมคุณธรรมจังหวัดสตูล 1

ส่วนที่ 1 สภาพทั่วไปและข้อมูลพื้นฐาน 5

ส่วนที่ 2 แผนแม่บทส่งเสริมคุณธรรมแห่งชาติ (พ.ศ. 2559-2561) 11

ส่วนที่ 3 การขับเคลื่อนแผนแม่บทส่งเสริมคุณธรรมแห่งชาติ จังหวัดสตูล 14

แผนปฏิบัติการส่งเสริมคุณธรรมจังหวัดสตูล 16

 ยุทธศาสตร์ที่ 1 วางระบบรากฐานการเสริมสร้างคุณธรรมในสังคมไทย 17

 ยุทธศาสตร์ที่ 2 สร้างความเข้มแข็งในระบบการบริหารจัดการ

 ด้านการส่งเสริมคุณธรรมให้เป็นเอกภาพ 79

 ยุทธศาสตร์ที่ 3 สร้างเครือข่ายความร่วมมือในการส่งเสริมคุณธรรม 85

 ยุทธศาสตร์ที่ 4 ส่งเสริมให้จังหวัดสตูลเป็นแบบอย่างด้านคุณธรรม 95